Zen 3 és RDNA 2 - vadászat a vörös októberre!

Az AMD október elején és végén is tart egy-egy hardverbemutatót Az Intel 10. generációs processzorai kevés meglepetéssel szolgáltak az érdeklődőknek, hiszen maradtak a jól bejáratott biztonságos úton, a végletekig hajszolt és erősen korosodó 14nm-es gyártástechnológiával, minimális játékok alatt mérhető teljesítménnyel. A Comet Lake szériánál jóval izgalmasabb előrelépést tett az Nvidia, hiszen az új Ampere kártyák az előd Turinghoz képest is méltányolható előrelépést mutatnak, még akkor is, ha a kétszeres teljesítmény ígéretét érdemes lesz fenntartásokkal kezelni (hivatalosan a Minecraft RTX és Quake II RTX esetén érvényes a dupla sebesség, köszönjük Nvidia.). Ezek után már tényleg az AMD térfelén pattog a labda, de szerencsére már tart a bemelegítés, közelegnek a bejelentések, és fokozatosan érkeznek a kedvcsinálónak szánt termékelőzetesek is. A várakozás feszültségét az AMD vezérigazgatójának, Dr. Lisa Su-nak a Twitteres bejelentése igyekezett enyhíteni, de ha ez lehetséges, akkor inkább csak tovább fokozta a hangulatot, hiszen végre kiderült, mikor rántják le a leplet az egymás után érkező processzorokról és videokártyákról. Először a Ryzen processzorcsalád következő generációját ismerhetjük meg, a Zen3 mikroarchitektúrát ugyanis október 8-án tárják a közönség elé, ez a nap ráadásul a piaci start kezdetét is jelenti, tehát az értékesítés valóban még a karácsonyi szezon előtt megkezdődhet. A továbbfejlesztett 7nm+ gyártástechnológiára épített Zen 3 talán az év legizg